Die aap is uit die mou - dié bekende paartjie is toe wel bymekaar!
JY LEES NOU Die aap is uit die mou - dié bekende paartjie is toe wel bymekaar!
Maande lank weet ons dit eintlik al, maar die twee bekendes het tot nou toe nie die gissinge rondom hul verhouding bevestig nie.
Maande lank weet ons dit eintlik al, maar die twee bekendes het tot nou toe nie die gissinge oor hul verhouding bevestig nie.
Maar The Weeknd en Selena Gomez het hul verhouding nou amptelik gemaak deur ’n foto van hulle saam op Instagram te plaas. Die popsterre word sedert Januarie romanties verbind. The Weeknd (27) het egter eers onlangs ’n foto op sy Instagram-profiel gepubliseer waarop Selena (24) hom passievol soen.
Die stomende prentjie het heelwat steun van bewonderaars ontlok; hulle het met oulike boodskappe gereageer. “Heng, dis wonderlik!” het een bewonderaar geskryf: “So bly vir julle albei.”
A post shared by The Weeknd (@theweeknd) on Mar 12, 2017 at 12:10pm PDT
The Weeknd, wie se regte naam Abel Tesfaye is, en Selena is ook onlangs saam opgemerk by ’n vriend se partytjie. Volgens E! News het die paartjie verlief gelyk terwyl hulle die Kanadese rapper Belly se 33ste verjaardag gevier het. Dié sterbelaaide partytjie is in Los Angeles gehou, en mense soos Drake, Amber Rose, Ashlee Simpson, Big Sean, French Montana en Tyga was onder die gaste.
“Selena en The Weeknd was baie oulik en ontspanne,” het die bron gesê. “Hulle het saam by ’n vuurput gesit en was nooit weg van mekaar nie. Hy het haar voorkop gesoen en haar hand vasgehou. Hulle het niks gedrink nie, net pizza geëet en gesels. “Mense het behoorlik gekuier, maar Selena en The Weeknd het werklik onder die radar en eenkant gebly. Hulle het ’n bietjie gedans en hand aan hand rondgeloop. Hulle het selfies geneem en was liefdevol met mekaar. Hulle was werklik op mekaar gefokus en het baie ernstig en verlief gelyk.”
TWINNING! Selena Gomez & The Weeknd Are Spotted in LA With Matching Outfits. (via@etnow) https://t.co/ZyPOjihxkA — TMZ (@TMZ) April 10, 2017
Die bron het bygevoeg: “Die partytjie het tot laatnag aangehou. Kort voor dit verby was, het hulle ’n koek vir Belly uitgebring. Selena en The Weeknd is daarna huis toe. Die meeste mense het eers ná 03:00 geloop.”
Selena Gomez y The Weeknd ya están planeando su boda https://t.co/USNbKgsPO1 pic.twitter.com/bjeVo7J4yv — Eddy Vasquez K (@EddyVasquezWao) March 31, 2017